EkBass/fiwiki-20250220-pages-articles huggingface dataset:
Parken

thumb|Parken ilmasta käsin kuvattuna. Parken on jalkapallostadion Kööpenhaminassa. Parken rakennettiin vuosina 1990–1992. Stadionille mahtui 38 065 katsojaa. Tanska-Ruotsi -maaottelua vuonna 2007 seurasi yli 42 000 katsojaa. Parken on kotikenttä sekä FC Kööpenhaminalle että Tanskan jalkapallomaajoukkueelle. == Ominaisuudet == Stadion näyttää ulkoapäin toimistorakennukselta. Sen neljä katsomoa on erotettu toisistaan, ja nurkissa on kaupallista ja toimistotilaa. Itä- länsi- ja eteläkatsomoissa on kaksi kerrosta fanien käytössä, mutta pohjoiskatsomon yläosassa on lisämaksullisia aitioita. Stadionilla on liukuva katto, joten sitä voidaan käyttää sekä sisä- että ulkoilmatilana. == Historia == Parkenin paikalla sijaitsi aiemmin vuonna 1911 rakennettu jalkapallostadion Idrætsparken, jonka purkaminen aloitettiin marraskuussa 1990. Samalla alueella Parkenin kanssa ovat myös yleisurheilulle tarkoitettu Østerbro Stadion sekä uimahalli Øbro Hallen. == Tapahtumia == Parkenissa on pelattu Cup-voittajien Cupin (1994) ja UEFA Cupin (2000) finaalit. Jalkapallon Euroopan-mestaruuskilpailuissa 2020 sinne sijoitettiin neljä ottelua. Koronan takia stadionille päästetään kolmasosa normaalista katsojamäärästä. Whitney Houston, U2, Rolling Stones, The Soundtrack of Our Lives, Justin Timberlake ja Lady Gaga ovat esiintyneet siellä. Myös Eurovision laulukilpailu 2001 järjestettiin siellä. == Lähteet == == Aiheesta muualla == *Parken Luokka:Kööpenhaminan rakennukset ja rakennelmat Luokka:Tanskan jalkapallostadionit
Power Macintosh 6400

Power Macintosh 6400 (myös Performa 6400 ja muita nimiä, katso alla) on Apple Computerin 7. elokuuta 1996 julkaisema, työasemakäyttöön suunnattu Macintosh- sarjan tietokone. Myöhemmin samana vuonna 180 MHz:n PowerPC 603e -suorittimella varustetusta laitteesta julkaistiin 200 MHz:n kellotaajuudella toimiva malli. Malleilla oli vaihtelevia nimiä markkina-alueen mukaan. Power Macintosh 6400 käyttää Power Macintosh 5400 -koneen emolevyä, mutta integroidun näytön sijaan laitteen kotelossa on sisäänrakennettu subwoofer. 16 megatavun keskusmuisti päivitettiin myöhemmissä malleissa 32 megatavuun. Koneen hinta oli noin 2300 dollaria. 5400 ja 6400 -sarjan malleja pidetään yleisesti edeltäjiään 5200 ja 6200 -sarjan malleja luotettavimpina, sillä aiemmissa malleissa ilmi tulleet ongelmat on X400-sarjassa ratkaistuLow End Mac: Road Apples - Power Mac x200 series . Luettu 30. syyskuuta 2006.. Laitteiston mukana toimitettiin System 7.5.3 -käyttöjärjestelmä. ==Mallit== *Power Macintosh 6400: 200 MHz:n suoritin, myytiin vain Yhdysvalloissa oppilaitosmallina *Performa 6400: Yhdysvaltain kuluttajamalli, 180 tai 200 MHz:n suoritin *Performa 6400/200 VEE: 200 MHz:n 6400 Avid-näytönohjaimella ja videonmuokkausohjelmistolla varustettuna, sisältää 32 megatavua keskusmuistia *Performa 6410: 6400/180 -mallin nimi Euroopassa ja Aasiassa *Performa 6420: 6400/200 -mallin nimi Euroopassa ja Aasiassa ==Lähteet== ==Aiheesta muualla== *Power Macintosh 6400/200 , Performa 6400/180 , 6410 , 6400/200 ja 6420 Applen sivuilla *Performa 6400 apple-history.comissa Luokka:Applen tietokoneet Luokka:Vuoden 1996 tietokoneet
Risto Palm

Risto Palm (s. 10. syyskuuta 1939 Helsinki) on suomalainen näyttelijä. Palmin ura alkoi 1950-luvulla Kellariteatteri Klitsun riveissä. Palm on enimmäkseen luonut uraansa teattereissa, mutta hänet on nähty myös muutamissa elokuvissa vuosina 1958–2002. Risto Palm näytteli Suomen Kansallisteatterissa vuosina 1960–1973 kymmenissä produktioissa, vuodesta 1965 vakinaisella kiinnityksellä. Vielä 2000-luvulla häntä on nähty muun muassa Teatteri Imatrassa. Hänen tunnetuimpia elokuvaroolejaan ovat huovi Spede-elokuvassa Noin 7 veljestä (1968), Yllön Uolevi elokuvassa Täällä Pohjantähden alla (1968), arkuntekijä- Tom elokuvassa Speedy Gonzales – Noin 7 veljeksen poika (1970) ja ylikersantti Makkonen elokuvassa Vääpeli Körmy ja marsalkan sauva (1990). Palmin ensimmäinen elokuva oli Niskavuoren naiset (1958). Palmin toistaiseksi viimeinen elokuva on Ere Kokkosen ohjaama elokuva Kymmenen riivinrautaa (2002). == Elokuvaura == *Niskavuoren naiset (1958) *Taape tähtenä (1962) *Herrasmies vai narri (1962) *Veljen varjo (1964) *Vain neljä kertaa (1968) *Noin 7 veljestä (1968) *Täällä Pohjantähden alla (1968) *Akseli ja Elina (1970) *Speedy Gonzales – Noin 7 veljeksen poika (1970) *Pohjantähti (1973) *Elävän leski (1975) *Vääpeli Körmy ja marsalkan sauva (1990) *Liian paksu perhoseksi (1998) *Kymmenen riivinrautaa (2002) == Lähteet == == Aiheesta muualla == * Luokka:Suomalaiset näyttelijät Luokka:Vuonna 1939 syntyneet Luokka:Elävät henkilöt
Pauliina Syvänen

Ida Pauliina Syvänen (22. kesäkuuta 1928 Kokkola – 30. maaliskuuta 1983 Kokkola) oli selvänäkijä. Hän ilmoitti havainneensa erikoisia kykyjä jo lapsena, mutta ei käyttänyt niitä aktiivisesti ennen aikuisikää. Hän esiintyi myös henkiparantajana ja ennustajana kuolemaansa saakka. == Kirjallisuutta == * Kankaanmäki, Erkki: Pauliina Syvänen - selvänäkijä (Tammi, 1983) ISBN 951-30-5801-8 Luokka:Suomalaiset ennustajat Luokka:Suomalaiset psyykikot Luokka:Selvänäkijät Luokka:Vuonna 1928 syntyneet Luokka:Vuonna 1983 kuolleet
Darmstadt (kappale)

__NOTOC__ "Darmstadt" on industrial metal -yhtye Ruoskan toinen single sen toiselta studioalbumilta Riisu. Se julkaistiin vuonna 2003. == Kappaleet == # # == Lähteet == Luokka:Ruoskan kappaleet Luokka:Vuoden 2003 kappaleet
Aurinko ei nouse

__NOTOC__ "Aurinko ei nouse" on industrial metal -yhtye Ruoskan ensimmäinen single sen debyyttialbumilta Kuori. Se julkaistiin vuonna 2002. == Kappaleet == # # == Lähteet == Luokka:Ruoskan kappaleet Luokka:Vuoden 2002 kappaleet
Jage

Jage on kristillisiä aiheita käsittelevä rap/gospel-artisti. Jagen levyjä julkaisee Majakka-seurakunnan levymerkki Majakkataajuus. Jage esiintyy myös Tea Hiillosteen albumilla Tytöt tykkää. Jagen musiikkia löytyy myös Vapaana laulan -lasten ylistyslevyltä (2003, Päivä Osakeyhtiö). == Julkaisut == *Mun Silmin -albumi (Julkaistu heinäkuussa 2004) *Täält Puskee -single (Julkaistu huhtikuussa 2005) **Sisältää Mun täytyy -musiikkivideon Luokka:Kristillinen musiikki Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Mies yli laidan (kappale)

"Mies yli laidan" on industrial metal -yhtye Ruoskan neljäs single, joka julkaistiin vuonna 2006. Kappaletta varten kuvattiin myös musiikkivideo, joka löytyy Alasin-singleltä. == Kappaleet == # Mies yli laidan Luokka:Ruoskan kappaleet Luokka:Vuoden 2006 kappaleet
Botoșani

Botoșani on kaupunki Koillis-Romaniassa, historiallisessa Moldaviassa. Se on samannimisen piirikunnan pääkaupunki. Vuonna 2003 siellä oli 115 344 asukasta. ==Historia== Botoșani on vanha perinteinen markkinapaikka valtateiden risteyksessä. Kaupungissa pidettiin 1500-luvulla Moldavian suurimmat markkinat. Kaupungin nimi on alun perin saanut alkunsa pajari suvusta, Botas, mikä mainittiin Tapani III Suuren -aikaisissa kirjoituksissa. Alue alkoi kehittyä juutalaisten ja armenialaisten kauppiaiden ansiosta. ==Tilastot== Botoșanin väestönkasvu Vuosi Väkiluku 1900 32,193 1912 laskenta 32,574A Handbook of Roumania 1930 laskenta 32,355 1948 laskenta 29,145 1956 laskenta 29,569 1966 laskenta 35,220 1977 laskenta 63,182 1992 laskenta 126,145 2002 laskenta 115,070 2009 arvio 116,110 Vuoden 2002 väestönlaskennan mukaan, kaupungissa asuu 115 070 ihmistä, jolloin Botoşani on 20 Romanian suurimman kaupungin joukossa. Etninen jakauma on seuraava: * Romanialaiset: 98,1 % * Romanit: 1 % * Lipovanit: 0,6 % * Juutalaiset: 0,06 % * Muut: 0,24 % Väestönlaskentaa suoritettiin 2011http://www.recensamantromania.ro/en/history/list-censuses-conducted- romania/ (englanniksi), vuoden 2012 eduskuntavaaleja varten. ==Liikenne== ===Lentokenttä=== Lähinnä Botoşania oleva lentokenttä on Suceavan kaupungissa, noin 30,5 kilometriä länteen. ===Rautatiet=== Rautatieasema sijaitsee Botoşanin keskustan liepeillä. Junamatka esimerkiksi Bukarestiin kestää kuudesta kymmeneen tuntia. Junamatkan hinta vaihtelee 40–80 euron välillä. == Urheilu == Kaupungissa on jalkapallojoukkue FC Botoşani, joka pelaa Romanian divisioona B:ssä. Joukkueen pelipaidan värit ovat valko-oranssi ja sini- valkoinen. ==Lähteet== Luokka:Romanian kaupungit
Brăila

Brăila on kaupunki Itä-Romaniassa, Tonavan varrella. Vuonna 2010 siellä oli 168 389 asukasta.SUd-Est Citypopulation.de ==Historia== Brăila oli merkittävä satama 1800- ja 1900-luvuilla; 1900-luvulla suurin osa Romanian ulkomaankaupasta kulki sen kautta. Vuoden 1989 vallankumouksen jälkeen sen talous on kääntynyt alamäkeen. ==Tunnettuja brăilalaisia== Kreikkalainen säveltäjä Iannis Xenakis syntyi Brăilassa. == Lähteet == Luokka:Romanian kaupungit
Buzău

Buzău on kaupunki Romaniassa. Vuonna 2010 siellä oli 108 384 asukasta. Buzău on ollut keskiajan loppupuolelta asti merkittävä kauppapaikka sekä Romanian ortodoksikirkon piispanistuimen paikka. Kaupungin väestöstä noin 95 % on etnisiä romanialaisia ja noin 4 % romaneita. == Lähteet == Luokka:Romanian kaupungit
Miranda vastaan Arizona

Miranda vastaan Arizona () on Yhdysvaltain korkeimman oikeuden ennakkopäätös vuodelta 1966. Tapauksessa vahvistettiin nykyinen käytäntö, jossa rikoksesta epäillylle tulee poikkeuksetta lukea tämän oikeudet (niin sanotut Miranda- oikeudet), joissa kerrotaan oikeus neuvotella asianajajan kanssa ja oikeudesta olla todistamatta itseään vastaan, ennen kuin esitutkinnassa on aloitettu epäillyn kuulustelut. Kyse oli Ernesto Mirandan oikeudenkäynnissä annetusta ratkaisusta. Miranda pidätettiin epäiltynä 18-vuotiaan tytön kidnappauksesta ja raiskauksesta aihetodisteiden perusteella. Kahden tunnin kuulustelun jälkeen Miranda allekirjoitti tunnustuksen. Hänelle ei kuitenkaan ollut missään vaiheessa kerrottu mahdollisuudesta saada oikeudellinen avustaja, eikä oikeudesta vaieta eikä että hänen tunnustustaan voitaisiin käyttää häntä vastaan. Oikeudenkäynnin aikana Mirandan asianajaja Alvin Moore esitti, ettei tunnustus tämän takia päde oikeudessa. Mooren vastaväite hylättiin ja Miranda tuomittiin pitkään vankeusrangaistukseen. Myös Arizonan korkein oikeus piti tuomion voimassa. Yhdysvaltain korkein oikeus katsoi äänin 5–4, että perustuslain viidennen ja kuudennen lisäyksen vuoksi yksikään tunnustus ei kelpaa oikeudessa, ellei epäillylle ole kerrottu hänen oikeuksistaan ja ellei epäilty ole luopunut niistä. Viidennen lisäyksen mukaan ketään ei voi pakottaa todistamaan itseään vastaan ja kuudes lisäys turvaa oikeuden asianajajaan. Ernesto Mirandan tuomio kumottiin, mutta hänet tuomittiin myöhemmin vankilaan samasta tapauksesta muun todistusaineiston nojalla. Tapauksen seurauksena rikoselokuvissakin kuullaan usein lause: ”Kaikkea, mitä sanotte, voidaan käyttää todisteena teitä vastaan...”. Tätä kutsutaan joskus Miranda- varoitukseksi tai yksinkertaiseksi Mirandaksi. Varoituksen tarkka sanamuoto on erilainen eri osavaltioissa. Monessa paikassa poliisin pitää lopuksi myös kysyä, ymmärtääkö henkilö oikeutensa. Ernesto Miranda tuomittiin vuonna 1966, ja hän pääsi ehdonalaiseen vuonna 1972. Neljä vuotta myöhemmin hän kuoli baaritappelussa. Häneltä löytyi kortteja, joissa oli Miranda-varoituksen teksti.Hudson 2010, s. 65. Suomen esitutkintalaissa on huomioitu vastaavia oikeuksia. Kuulusteltavalle on ennen kuulustelua ilmoitettava hänen asemansa esitutkinnassa. Epäillylle on samalla ilmoitettava, mistä teosta hän on epäilyksen alainen ja aiotaan syyttää. Epäillylle on ennen kuulustelua myös tehtävä selkoa tämän oikeudesta käyttää avustajaa esitutkinnassa sekä siitä, milloin hänelle voidaan määrätä puolustusasianajaja. == Lähteet == * === Viitteet === Luokka:1966 Luokka:Rikosoikeus Luokka:Yhdysvaltain korkeimman oikeuden päätökset Luokka:Lyndon B. Johnsonin presidenttikausi
Pakasaivo

Pakasaivo eli Lapin Helvetti on noin kilometrin pituinen rotkojärvi Muonion kunnassa noin 15 kilometriä Äkäslompolosta länteen. Järvi sijaitsee hyvin jyrkkäreunaisessa, kapeassa rotkolaaksossa, jonka reunat ovat järven pohjoispäässä jopa 50 metriä vedenpinnan yläpuolella. Järven pohjoispäässä jyrkkä rinne jatkuu veden alla. Eteläpäässä rannat ovat matalat ja loivapiirteiset. Järveä ympäröivä kallioperä on montsoniittia. Pakasaivon syvyydestä on aiemmin esitetty ristiriitaisia tietoja, mutta Geologian tutkimuskeskuksen tekemät kaikuluotaukset ja kairaukset ovat sittemmin osoittaneet järven veden syvyydeksi 60 metriä.Pakasaivo, geologinen nähtävyys ja haltioiden koti Peter Johansson, Geologian tutkimuskeskus. www.luontoon.fi. Viitattu 21.1.2013. Järveen ei laske jokia, vaan sen vesi on peräisin pohjan lähteistä. Järveen laskee myös pieni puro rinteen reunalla olevien näköalapuuportaiden alta. Pakasaivo on meromiktinen järvi, jossa ei tapahdu lainkaan pinta- ja pohjaveden vuoden kuluessa sekoittavaa kiertoliikettä. Järven vesi on normaalia järvivettä noin 12,5 metrin syvyyteen asti. Tämän jälkeen vesi muuttuu hyvin nopeasti hapettomaksi, ja sen rikkivetypitoisuus kasvaa huomattavaksi. Korkea rikkivetypitoisuus estää lahoamista, minkä vuoksi järveen vuosituhansien kuluessa uponneet veneet, puut yms. säilyvät maatumattomina ja muodostavat järven pohjan peittävän kerroksen. Pakasaivo on yksi Lapin saivojärvistä, joiden alla on uskottu olevan Saivo, saamelaisen uskomuksen vainajala, kuolleiden asuinpaikka. Saivossa asuvat vainajat olivat saivo-kansa. Saivo sijaitsi yleensä järven pohjassa olevan reiän toisella puolella. Pohjan alla, reiän toisella puolella oli toinen järvi, mutta ylösalaisin. Sen rannoilla asui ja eli saivo-kansa onnellista elämää, eläviin nähden päät alaspäin. Pakasaivolla on metsähallituksen ylläpitämä taukopaikka, ja sinne pääsee helposti autolla. == Lähteet == Luokka:Meromiktiset järvet Luokka:Muonion järvet Luokka:Kolarin–Äkäsjoen alue
Kuningas ja satakieli

Kuningas ja satakieli (, Yleisradion televisioesityksessä nimellä Kuningas ja lintu) on vuonna 1980 ensi-iltansa saanut ranskalainen animaatioelokuva, jonka on ohjannut Paul Grimault. Grimault’n ja Jacques Prévertin käsikirjoittama elokuva perustuu H. C. Andersenin satuun Paimentyttö ja nokikolari, ja se on runollinen puheenvuoro totalitarismia vastaan. == Tuotanto == Elokuvan valmistuminen kesti kaikkiaan yli 30 vuotta. Vuonna 1952 tuottaja André Sarrut toi ensi-iltaan elokuvan 62-minuuttisen version nimellä La Bergère et le ramoneur (Andersenin sadun mukaisesti ”paimentyttö ja nokikolari”). Grimault’n mielestä elokuva oli julkaistu keskeneräisenä, ja pitkään jatkunut yhteistyö Sarrut’n kanssa katkesi. La Bergère et le ramoneur vakuutti silti ainakin erään japanilaisen ranskanopiskelijan, Isao Takahatan, joka päätti hakeutua animaatioalalle sen innoittamana. Isao Takahata tunnetaan toisena Studio Ghiblin perustajista. Grimault ei luovuttanut, vaan kiisteli seuraavat vuosikymmenet elokuvan oikeuksista, ja etsi rahoitusta viimeistelläkseen sen sellaiseksi, kuin hän ja Prévert olivat tarkoittaneet. Lopulta Grimault onnistui: Vuosina 1977−1980 elokuvaan animoitiin 45 minuutin verran lisämateriaalia, ja hän kelpuutti vuoden 1952 materiaalista omaan ”ohjaajan versioonsa” 42 minuuttia. Elokuvan musiikin Grimault tilasi puolalaiselta Wojciech Kilarilta, jolle hän antoi vapaat kädet säveltää mitä tämä halusi. == Juoni == Kuningas Kaarle V + III = VIII + VIII = XVI on Takykardian valtakunnan tyranni. Hän on rakastunut maalauksen paimentyttöön, mutta tyttö rakastaa viereisen maalauksen nokikolaria. Yöllä nuoret pakenevat tauluistaan. Heitä auttaa kuninkaan katolla asuva lintu. Elokuva kuvaa rakastavaisten pakomatkaa halki kaupungin, jossa heitä ahdistelevat kuninkaan poliisivoimat ja lopulta valtava mekaaninen robotti. ==Elokuva Suomessa== Elokuva on esitetty Suomen televisiossa ainoastaan yhden kerran: joulupäivänä 1986 Yle TV2-kanavalla. Lisäksi elokuvaa on esitetty Suomessa muutamissa elokuvatapahtumissa, esimerkiksi vuonna 2014 elokuva oli Artova Kinon ohjelmistossa. == Lähteet == Luokka:Vuoden 1980 ranskalaiset elokuvat Luokka:Ranskalaiset animaatioelokuvat
Buddhalainen ajanlasku

Buddhalainen ajanlasku on käytössä Kaakkois-Aasian Kambodžassa, Laosissa, Thaimaassa ja Myanmarissa. Se on lunasolaarinen kalenteri, eli se on kuun ja auringon liikkeisiin perustuva kalenteri, jonka kuukausissa on 29 tai 30 päivää, ja karkauspäivän lisäksi ylimääräinen 30-päiväinen karkauskuukausi toistuu säännöllisin väliajoin. Perimätiedon mukaan Buddhan paribbāna (kuolema henkilön elinaikana saavuttaman nirvanan jälkeen) ajoittuu vuoteen 544 eKr., ja Thaimaassa tämän katsotaan olevan buddhalaisen kalenterin vuosi 1, kun taas Sri Lankassa vuosi 0. == Kuukausien nimet == Sanskritiksi Burmaksi Päivien lukumäärä Huom. Chaitra Tagu 29 Vaisākha Kason 30 Jyaiṣṭha Nayon 29 tai 30 Āṣāḍha Waso 30 toistuu karkauskuukautena Śrāvaṇa Wagaung 29 Bhādrapada Tawthalin 30 Āśvina Thadingyut 29 Kārttika Tazaungmon 30 Mārgaśirṣa Nadaw 29 Pauṣa Pyato 30 Māgha Tobodwe 29 Phālguna Tabaung 30 Lähde: == Lähteet == == Aiheesta muualla == * Vuoden 2020 kalenteri Luokka:Buddhalaisuuden käytännöt Luokka:Kalenterit
Frank Lewis Marsh

Frank Lewis Marsh (18. lokakuuta 1899 – 14. heinäkuuta 1992) oli yhdysvaltalainen biologi ja kreationismin kehittäjä. Hän oli yksi Creation Research Societyn perustajista. ==Historiaa== Marsh oli koulutukseltaan sairaanhoitaja. 1940 hän valmistui kasvitieteen tohtoriksi University of Nebraskassa. Marsh oli ensimmäinen adventisti joka sai biologian tohtorin tutkinnon. Marsh julkaisi omakustanteena kirjan "Fundamental Biology" vuonna 1941. Siinä Marsh kuvasti itseään sanoilla "fundamentalist scientist". Hänen keskeisin väitteensä oli että moderni ihminen rotuineen oli rappeutunut (engl. degeneration) ensimmäisistä luoduista ihmisistä ja varoitti maailmaa kosmisesta sodasta joka käytiin Jumalan ja Saatanan välillä. Marshin keskeinen väite oli että Saatana oli mestari genetiikassa ja kehitteli tältä pohjalta että lajiutuminen ja muut evolutiiviset tapahtumat olivat hänen tapojaan tuhota Jumalan alkuperäinen harmonia. Samassa kirjassaan Mars loi termin "baramiini" ja rakensi tämän ympärille tieteenalan "baraminologian". Marsh oli varma että ihmiskunta oli yksi baramiini joka oli erikseen luotu, eikä siksi ollut mitään sukua muille elämänmuodoille. Marsh väitti myös että luominen ja evoluutio olivat molemmat testattavissa ja falsifioitavissa, mutta että Jumala vaatisi vähemmän uskoa kuin evoluutio. Marsh oli myös sitä mieltä, että vedenpaisumus selitti geologiset ilmiöt. Kirjassaan "Evolution or Special Creation?" (1947) Marsh kehitteli ajatustaan pidemmälle ja päätteli että evoluutio oli kriisissä ja pian olisi aika sille että luominen tulisi normaalitieteeksi. Marsh hylkäsi samalla täysin uniformitarianismin ja tätä kautta myös kaikki laskelmat yli 10 000 vuotta vanhasta maasta. Kirjassaan "Studies in Creationism" (1950), Marsh päätteli että sairaudet olivat Saatanan aikaansaannoksia ja että ne olivat olemassa vasta syntiinlankeemuksen jälkeen. Marsh kehitteli terveysteemaa eteenpäin kirjassaan Life, Man and Time (1957), jossa Marsh ilmoitti että ihmisten elinikä oli dramaattisesti lyhentynyt tulvan jälkeen ja että tämä oli seurausta lihan syönnistä. Tulvaa edeltävä ravinto oli Marshin mukaan ollut terveen tasapainoista ja kasviperäistä. Kirjassaan "Variation and Fixity in Nature" (1976) Marsh sanoi että kaikki evoluution todisteet olivat todistetta mikroevoluutiosta, ja että baramiinit voivat lajiutua ja sopivat siksi kokonaiskuvaan. Marsh vetosi päättelyssään muun muassa siihen että Raamattu ei sanonut sanaakaan orgaanisesta evoluutiosta, vaan sen sijaan ilmoittaa erityisen luomisen historiallisena tosiasiana. Marsh kuoli vuonna 1992. ==Aiheesta muualla== *About the Baraminology Study Group: Historical Context of Views *Baraminology *Frank Lewis Marsh Papers *Flesh for The Creationists' Bones Luokka:Yhdysvaltalaiset biologit Luokka:Kreationistit Luokka:Nuoren Maan kreationismi Luokka:Vuonna 1899 syntyneet Luokka:Vuonna 1992 kuolleet
MTV3+

MTV3+ oli MTV3:n osittain maksullinen rinnakkaiskanava, joka näkyi digitaalisten vastaanottimien kautta. Kanava toimi vuosina 2002–2006. Kanava luotiin esittelemään television katsojille tuolloin uuden digitaalitelevision hyötyjä ja mahdollisuuksia. MTV3+ esitti MTV3:n ohjelmatarjontaa täydentävää ohjelmistoa, kuten urheilulähetyksiä, erityisesti formulaa ja jääkiekkoa, ulkomaisia sarjoja, lastenohjelmia, musiikkiohjelmia, uutisia sekä mobiilipelejä. Kanavaa käytettiin myös, kun MTV3 joutui poikkeamaan ennakolta ilmoitetusta aikataulustaan. Silloin MTV3+ tarjosi lisälähetyksen tai uusinnan. Mobiilipelejä lukuun ottamatta kanavan ohjelmisto oli maksullista ja sen katsomiseen tarvitsi MTV3+ -tv-kortin. Kortin toimivuuden tarkistamiseksi kanava lähetti päivittäin TV-kortin salaustesti-ohjelmaa. MTV3+:n logo ja kanavailme olivat hyvin samanlaisia kuin MTV3:n vastaavat. Vuonna 2004 MTV3+ lähetti kansanedustaja Tony Halmeen oikeudenkäynnin suorana. Kyseessä oli ensimmäinen kerta Suomessa, kun käräjäoikeuden istunto televisioitiin. Samana vuonna toimi myös MTV3+ Extra -kanava, joka lähetti Hockey Nightin SM-liiga- otteluiden jatkoerät, kun MTV3+:n ohjelmisto oli täynnä. MTV3+ lopetti lähetyksensä 1. marraskuuta 2006, kun maksullinen MTV3 Kanavapaketti korvasi kanavan. MTV3+:n kanavapaikalle tuli miehille suunnattu MTV3 MAX. == Lähteet == ==Aiheesta muualla== * MTV3+:n kotisivut (arkistoitu) Luokka:MTV:n televisiokanavat Luokka:Vuonna 2002 perustetut televisiokanavat Luokka:Vuonna 2006 lakkautetut televisiokanavat
Back to Basics

Back to Basics on yhdysvaltalaisen poplaulajan Christina Aguileran viides studioalbumi ja ensimmäinen tuplalevy. Se julkaistiin 15. elokuuta 2006 Yhdysvalloissa ja Kanadassa ja päivää aiemmin Isossa-Britanniassa ja muualla Euroopassa. Albumin tuottivat Christina Aguilera itse sekä hip hop -tuottajat DJ Premier, Kwamé ja Ronson. Lisäksi toiselle levylle oli tehnyt kappaleita Aguileran edellisen albumin Strippedin tuottanut Linda Perry. Albumi sisältää Aguileran mukaan ”paluuta 20-, 30- ja 40-lukujen jazz-, blues ja soul- musiikkiin, mutta yhdistettynä nykyaikaiseen popmusiikkiin”. Albumi vuoti Internetiin noin kaksi viikkoa ennen julkaisuaan. Ensimmäisenä albumin singlenä julkaistiin jazz-vaikutteinen kappale ”Ain’t No Other Man”, joka nousi Billboard Hot 100 -listalla sijalle kuusi. Britanniassa se saavutti parhaimmillaan toisen sijan. Toisena singlenä julkaistaan balladi ”Hurt”. Kolmas single julkaisu oli ”Candyman” ja neljäs ”Slow Down Baby”. Back to Basics menestyi hyvin maailman listoilla. Se debytoi ykkösenä Yhdysvaltain Billboard 200 -albumilistalla ja saavutti ykkössijan myös muun muassa Britanniassa, Saksassa, Alankomaissa, Australiassa, Kanadassa, Sveitsissä ja Itävallassa. Suomen virallisella listalla se oli parhaimmillaan kuudentena. == Kappaleet == === CD 1 === # # # # # # # # # # # # # === CD 2 === # # # # # # # # # * == Julkaisuhistoria == Maa Pvm Puola 10\. elokuuta 2006 Saksa 11\. elokuuta 2006 Italia Alankomaat 12\. elokuuta 2006 Australia Tanska 14\. elokuuta 2006 Ranska Hongkong Ruotsi Iso-Britannia Yhdysvallat 15\. elokuuta 2006 Japani Kanada Venäjä Brasilia 25\. elokuuta 2006 == Lähteet == Luokka:Christina Aguileran albumit Luokka:Vuoden 2006 albumit
Gabriella Ferri

pienoiskuva|Gabriella Ferri vuonna 1975. Maria Gabriella Ferri (18. syyskuuta 1942 – 3. huhtikuuta 2004) oli italialainen kabareeartisti. Hän esiintyi muun muassa Radiotelevisione Italianan tuottamassa musiikkikabareessa Mazzabubu vuodelta 1975. Eräs tärkeimmistä levytyksistä on "Ti regalo gli occhi miei", suomeksi "Sulle silmäni annan", jonka Seija Simola lauloi suomeksi. Myös Gabriella Ferrin tulkinta napolilaisesta laulusta Maruzzella on omaperäinen ja edelleen suosittu. Hänen uransa paras aika sijoittui 1970-luvulle. 1990-luku oli lähes kokonaan hiljaiseloa. Mutta vuosituhannen vaihteessa Gabriella palasi, teki uusia levyjä, televisiokeikkoja ja San Remon festivaaleilla duetoi Stevie Wonderin kanssa vuonna 2002. Gabriella Ferri oli musiikkisukua. Hänen isänsä, Vittorio Ferri, on monen Gabriellan kappaleen säveltäjä. Ja serkkunsa Luisa Ferrin kanssa hän julkaisi yhteisen levyn. Hänen ominta ohjelmistoaan olivat kuitenkin Rooman ja Napolin laulut. Luokka:Italialaiset laulajat Luokka:Vuonna 1942 syntyneet Luokka:Vuonna 2004 kuolleet
Onigiri

Onigiri () tai omusubi () on japanilainen, riisistä tehty välipala, joka on tavallisesti kolmion tai soikion muotoinen ja nori-merilevällä ympäröity. Onigiri on yksi suosituimmista välipaloista Japanissa, ja sen eri muunnoksia myydäänkin useimmissa kaupoissa. Onigirin yksinkertaisin muoto sisältää pelkkää suolattua riisiä (shiomusubi), mutta siinä voidaan käyttää lukuisia erilaisia täytteitä: usein umeboshia, suolattua lohta, kanaa, tonnikalaa ja majoneesia, mätiä (tarako ja mentaiko), soijakastikkeella maustettua katsuobushia, konbu-merilevää, tsukemono-pikkelsejä tai jopa juustoa. Myös riisiä voidaan maustaa eri tavoin. Yleinen variantti on azukipavuilla punaiseksi värjätty sekihan, ruskea riisi (genmai) ja erilaisia jyviä sisältävä riisi (zakkokumai). Riisiin voidaan sekoittaa myös muun muassa wakame-merilevää, pieniä shirasu-kaloja, shiso-yrttiä ja niin edelleen. Onigireinä pidettyjen riisipallojen jäänteitä on löydetty jo Yayoi-kaudelta ajanlaskun alun tienoilta, mutta nykyisen kolmiomaisen muotonsa merileväkääreineen ruoka sai Edo-kaudella. Onigiri on Japanissa lohturuokaa, jota syödään usein lounaaksi, piknikeillä ja tapahtumissa. Ruoan nimi tuo mielleyhtymiä läheisyyteen ja ihmisten välisiin yhteyksiin: nigiru tarkoittaa ’tarttua’, musubu ’sitoa yhteen’, ’yhdistää’. Onigireitä valmistetaan usein kotona lounaaksi, mutta niitä voi ostaa myös kaikista ruokakaupoista. Kaupoissa myytävät onigirit on pakattu niin, että merilevä ei koske riisiin ennen pakkauksen avaamista ja säilyy siten rapeana. Suolan ansiosta onigiri säilyy jääkaapin ulkopuolella syömäkelpoisena jopa kuusi tuntia, umeboshilla maustettuna kahdeksan tuntia. == Lähteet == == Aiheesta muualla == Luokka:Riisiruoat Luokka:Japanilainen keittiö
Cognac

Cognac on kunta Charenten departementissa Ranskassa ja Cognacin arrondissementin pääkaupunki. Cognac sijaitsee Charentejoella Angoulêmen ja Saintesin kaupunkien välissä. Cognacin mukaan nimensä saanut konjakki valmistetaan kaupungin ympäristössä. Antiikin aikana nykyisen Cognacin paikalla tai lähellä sijaitsi Condaten kaupunki. == Cognacissa syntyneitä / vaikuttaneita henkilöitä == * Paul-Émile Lecoq de Boisbaudran (1838–1912), kemisti * Louis Delâge (1874–1947), insinööri * Frans I (1494–1547), Ranskan kuningas * Jean Monnet (1888–1979), valtiomies * Octavien de Saint-Gelais (1468–1502), runoilija == Ystävyyskaupungit == * Denison, Texas * Königswinter, Saksa * Perth, Skotlanti * Valdepeñas, Espanja == Lähteet == == Aiheesta muualla == Luokka:Charenten kunnat Luokka:Ranskan kaupungit Luokka:Ranskan viinialueet
Marraskuun 9. päivän 1923 muistomitali

Marraskuun 9. päivän 1923 muistomitali () eli ”Verikunniamerkki” () oli Saksan kansallissosialistisen työväenpuolueen ylin kunniamerkki. Adolf Hitler perusti mitalisäädyn vuonna 1934. Kuten kunniamerkin nimi kertoo, se säädettiin muistomitaliksi 9. marraskuuta 1923 Münchenissä tapahtuneelle kansallissosialistien oluttupavallankaappaukselle. Hitler myönsi kunniamerkin alun perin niille 1 500 miehelle (ja yhdelle naiselle), jotka olivat olleet mukana vallankaappausyrityksessä. Toukokuusta 1938 kunniamerkki voitiin myöntää myös ”ansioituneille puoluetovereille”, jotka oli tuomittu kuolemaan puolueen ”taistelun vuosina” 1919–1933, mutta jotka oli armahdettu ja tuomittu elinikäiseen vankeuteen. Kunniamerkki myönnettiin myös puolueen jäsenille, jotka olivat istuneet yli vuoden vankilassa tuomittuina ”taistelun vuosina” rikoksista kansallissosialismin hyväksi tai jotka olivat haavoittuneet vakavasti katutaisteluissa. Viimeinen verikunniamerkki myönnettiin 4. kesäkuuta 1942 postuumisti Reinhard Heydrichille. Kaiken kaikkiaan kunniamerkki myönnettiin 436 sellaiselle, jotka eivät olleet mukana olutkapakan vallankaappausyrityksessä. == Lähteet == Luokka:Natsi-Saksa Luokka:Saksan kunniamerkit
Saria

Saria voi tarkoittaa: * Šaria, islamilainen laki * Saría, saari Kreikassa * Saria, Mormonin kirjan hahmo.
Cluj-Napoca

Cluj-Napoca (, ) on kaupunki Transilvaniassa Luoteis-Romaniassa, noin 330 kilometriä Bukarestista luoteeseen. Vuonna 2002 siellä oli 318 000 asukasta, joista 79,4 prosenttia etnisiä romanialaisia, 19 prosenttia unkarilaisia ja prosentti romaneja. Se on Romanian toiseksi suurin kaupunki. Ensimmäinen maininta kaupungista on vuodelta 1213. ==Nimi== Kaupungin nimistä Napoca tulee roomalaisaikaisesta varuskunnasta, Cluj on taas alueen unkarilaisten käyttämä nimi, joka saattaa liittyä ympäröiviin kukkuloihin. Kaksoisnimi on ollut käytössä vuodesta 1974. ==Koulutus ja elikeinoelämä== Kaupungissa on Babeș- Bolyain yliopisto ja sen myötä runsaasti tietoteknistä teollisuutta. Nokialla on siellä tuotekehityskeskusNokia Romania Opens Business Center in Cluj-Napoca 21.6.2007 ja tehdasNokia's New Home in Romania Spiegel 21.1.2008 . Nokian lyhytaikaiseksi jäänyt tuotantotehdas (rakentaminen 2008 Romanian valtion tuella ja tehtaan alasajo syksyllä 2011) myytiin lyhyen toiminnan jälkeen de Longhille helmikuussa 2012De' Longhi to acquire Nokia facility in Romania, Nokia Press Release 25.1.2012 (Archive.org). Myös Ericsson on neuvotellut oman tehtaan avaamisesta. Yliopisto on maassa ainoa, jossa suomen kielen opetuksella on pitkät ja vahvat perinteet. ==Kulttuuri== Cluj-Napocassa järjestetään vuosittain Transilvanian kansainvälinen elokuvajuhla. Kaupungissa valmistetaan Ursus-olutta. == Ystävyyskaupungit == * Köln * São Paulo * Be'er Sheva * Pécs * Zagreb * Zhengzhou * Caracas * Dijon, Nantes * Suwon * Makati * Korçë * Cervia * Columbia, East Lansing, Rockford == Lähteet == ==Aiheesta muualla== *
Drobeta-Turnu Severin

Drobeta-Turnu Severin, lyhyesti vain Severin, on kaupunki Romaniassa, Tonavan vasemmalla rannalla. Vuonna 2003 siellä oli 104 557 asukasta, vuonna 2011 enää 86 475. Drobeta-Turnu Severin on Mehedințin piirikunnan pääkaupunki. Muinaiset roomalaiset kutsuivat kaupunkia Drobetaksi. Turnu Severin tarkoittaa pohjoistornia, ja se tulee 200-luvulla rakennetusta vallihaudan ympäröimästä tornista. Drobeta-Turnu Severinin nähtävyyksiin kuuluu Rooman valtakunnan aikaisen Trajanuksen sillan sekä sen puolustukseksi rakennetun sotilasleirin rauniot. Tonavan kuuluisa Rautaportti Serbian rajalla ei sekään ole kaukana. == Lähteet == == Aiheesta muualla == Luokka:Romanian kaupungit
Severin

Severin voi tarkoittaa seuraavia: * Severin, Drobeta-Turnu Severin, kaupunki Romaniassa * Caraș-Severin, piirikunta Romaniassa * Severin, Suomessa myös Severi, miehen etunimi * Severin, saksalainen pienlaitevalmistaja ==Sukunimenä== * Erik Severin (1879–1942), ruotsalainen curlingpelaaja ja olympiamitalisti * Frans Severin (1889–1972), ruotsalainen toimittaja ja poliitikko
Badegoulen kulttuuri

Badegoulen kulttuuri oli jääkautinen peuranmetsästäjien kulttuuri 23 500–20 600 vuotta sitten Länsi- ja Keski-Euroopassa. Se oli Solutrén ja Madeleinen kulttuurien välisenä aikana. Kiviset terätyökalut tehtiin litteistä kivistä isketystä paloista. Eräs näistä oli Badegoulen kulttuuria luonnehtinut kiekkomainen terä "raclette". == Työkalut, kulttuuri == Kulttuurin esineitä on löydetty mm Les Renardièresin ja Le Placardin luolista. Badegoulen kulttuuri eroaa huomattavasti aiemmasta Solutrén kulttuurista. Se muistuttaa enemmän myöhempää Madeleinen kulttuuria, joka saattoikin pohjautua Badegoulen kulttuuriin. Kulttuuria luonnehti laajareunainen kaiverrin ja "raclette", pieni työstetty terätyökalu. Se ilmaantui kulttuurin keskivaiheessa. Badegoulen luuesineet erosivat Madaleinen esineistä työstötavaltaan. Kulttuuri ei ollut niin muunteleva kuin myöhempi Madeleinen kulttuuri. Noin 70% riistasta oli peuraa. Riistan massatappamista ei harjoitettu. Pienriistaa ei luultavasti metsästetty. Itä-Akvitaniassa yökaluissa ei suurta alueellista vaihtelua tai muuta muuntelua. Badegoulen kulttuurista ei ole säilynyt luolamaalauksiahttp://archeologie.culture.fr/chauvet/en/glossaire/badegoulian Badegoulian. == Alue == Kulttuuri oli levinnyt suunnilleen Solutrén kulttuuria vastaavalle alueelle. Ranskassa kulttuuri ulottui Etelä-ranskasta Keski- Ranskan kautta hieman Pariisista eteläänhttps://www.researchgate.net/publication/292460258_Badegoulien_versus_Magdalenien_Entre_choc_culturel_et_lente_transition_dans_l'Aquitaine_paleolithique. Kulttuurin eteläinen muunnelma ulottui Keski-Ranskaan asti, ja pohjoinen Pohjois-Ranskaan asti. == Ajoitukset, löydöt == Badegoulen kulttuuri on sama kuin Madeleinen kulttuurin vaiheet 0 ja 1. Kulttuurin useimmat ajoitukset on tehty ajalta 19 600–17 300 radiohiilivuotta sitten, varhaisimmat jo ajalta 21 270 radiohiilivuotta sitten. Kalenterivuodet ovat vanhempia C-14-menetelmän systemaattisen virheen takia. Kulttuuri ilmaantui välillä 25 500–23 500 vuotta sitten, mutta levisi laajalle Ranskassa noin 22 000 kalenterivuotta sitten syrjäyttäen siellä laajalti aiemman Solutrén kulttuurin. Tällöin oli lämmin vaihe. === Aikajako === Varhainen n. 23 500–23 000 Myöhäinen n. 23 000–22 300 == Ympäristö == Badegoulen vaiheen aikana jääkauden ilmasto lauhtui jonkin verran Lascaux-interstadiaaliin, jonka aikana jääkauden jää vetäytyi hitaasti Saksassa lähelle rannikkoa. == Lähteet == == Katso myös == *Madeleinen kulttuuri *Solutrén kulttuuri Luokka:Kivikauden kulttuurit
Oradea

Oradea (György Lelkes: Magyar helységnév-azonosító szótár. Budapest: Balassi Kiadó 1992, s. 284 , ) on kaupunki Luoteis-Romaniassa. Vuonna 2011 siellä oli noin 183 000 asukasta. Kaupunki on virallisesti kaksikielinen, ja sen politiikka pyrkii lieventämään jännitteitä romanialaisten ja unkarilaisten välillä. Oradea on yksi Romanian vauraimmista kaupungeista. Sijainti lähellä Unkarin rajaa on tuonut sille ulkomaankauppaa. Siellä toimii myös suuri yliopisto.Oradea Romania Tourism Historiallisesti alue tunnetaan kuumista lähteistään. Sen keskustassa on historiallisia rakennuksia Itävalta-Unkarin ajoilta, mutta lähiöissä on kommunistivallan aikaisia betonikolosseja. == Lähteet == == Aiheesta muualla == Luokka:Romanian kaupungit
Brasilian ilmavoimat

Brasilian ilmavoimat () on Brasilian asevoimien puolustushaara, joka vastaa maan ilmapuolustuksesta. ==Historiaa== === Meri- ja maavoimien ilma-aseen yhdistäminen === Presidentti Getúlio Vargas allekirjoitti 20. tammikuuta 1941 lain numero 2961, jolla perustettiin ilmailuministeriö. Lain viidennen momentin mukaisesti sotaministeriön, maavoimien ja merivoimien ilmailuun liittyvät toiminnot siirrettiin uuden ministeriön alaisuuteen. Kahdeksas artikla määräsi sotilaallisista osista muodostettavaksi ministeriön alaisuuteen oman yksikön Forças Aéreas Nacionais. Nimi vaihdettiin 22. toukokuuta lailla numero 3302 ilmavoimiksi (). Ensimmäiseksi ilmailuministeriksi määrättiin Joaquim Pedro Salgado Filho.Rivas, Santiago s. 7 Ilmavoimien kokoonpanoksi muotoutui: *1. lentorykmentti Rio de Janeiroon, jolla oli käytössään entinen maavoimien Campo dos Afonsos ja merivoimien Galeão. *2. lentotukikohta Campo de Martessa São Paulossa *3. lentorykmentti Canoasiin *4. lentotukikohta Belo Horizontessa *5. lentorykmentti Curitibassa *6. lentotukikohta Fortaleza *7. lentotukikohta Belém *8. lentotukikohta Campo Grande. Brasiliaan muodostettiin aluksi kolme ilmapuolustusaluetta, joista ensimmäinen kattoi pohjoisosan ja rannikon aina Rio de Janeiroon. Toinen ilmapuolustusalue kattoi maan keskiosan São Pauloon ja kolmas koko eteläosan. Maa jaettiin jo 25. lokakuuta viiteen osaan. ==Nykyaika== Brasilian ilmavoimat ovat Latinalaisen Amerikan suurimmat. Sillä on 700 ilma-alusta ja 73 000 sotilasta. Se työllistää lisäksi noin 7 600 siviiliä. Aselajin uusin konetyyppi tulee olemaan ruotsalaisvalmisteinen JAS 39 Gripen. Sitä on tilattu 3 miljardin euron arvosta, eli 36 lentokonetta. http://yle.fi/uutiset/brasilia_ja_ruotsi_tekevat_jattikaupat_jas_gripen_- havittajista/6992243 (Viitattu 18.12.2013) ==Lähteet== == Aiheesta muualla == * Brasilian ilmavoimien kotisivut * Brasilian ilmavoimat Scramble-lehdessä * Brasilian ilmavoimat toisessa maailmansodassa * Brasilian ilmavoimien historia * Milavia - Brasilian ilmavoimat * Military orders and medals from Brazil *
Piatra Neamț

Piatra Neamț () on kaupunki Itä-Karpaattien vuoriston keskellä Moldaviassa, Itä-Romaniassa. Neamțin piirikunnan pääkaupunki sijaitsee 350 km Bukarestista pohjoiseen. Vuonna 2011 siellä oli 77 400 asukasta. Alue on ollut asuttua kivikaudelta asti. Piatra Neamțin teollisuus hyödyntää lähialueen luonnonvaroja. Siellä on lannoitetehdas, sellu- ja paperitehtaat sekä useita elintarvikealan tuotantolaitoksia. Kommunistiaikana kaupunki oli Romanian kemianteollisuuden tärkeimpiä keskuksia. Nykyisin vanha kemiantehdas on osa italialaista konsernia ja toimii vähäisellä kapasiteetilla. == Lähteet == == Aiheesta muualla == Luokka:Romanian kaupungit
Sibiu

Sibiu (, ) on kaupunki Transilvaniassa, Romaniassa. Sibiu on samannimisen piirikunnan pääkaupunki. Vuoden 2011 väestönlaskennan mukaan siellä asui 147 245 asukasta. == Historia == Kaupunki on perustettu 1199.Heikki Aittokoski: Uutta ja vanhaa kulttuuria Transilvaniasta. Helsingin Sanomat 2.1.2007 Kaupunki kuului ensimmäiseen maailmansotaan asti Itävalta-Unkariin. Rauhanteossa se liitettiin Romaniaan, mutta väestöstä oli edelleen huomattava osa saksan- ja unkarinkielistä. Vielä vuonna 1950 kaupungin asukkaista 80 % oli saksankielisiä. 1990-luvulla saksalaisväestö siirtyi sankoin joukoin Saksaan. Monet saksalaiset lähtivät kommunismia pakoon. Nykyisistä asukkaista 95 % on etnisiä romanialaisia. Saksalaisia on enää pari prosenttia. == Maantiede == Sibiu sijaitsee lähellä Romanian maantieteellistä keskipistettä. Vuoret ympäröivät kaupunkia, ja sieltä on noin 20 km Făgăraş-vuorille, 12 km Cibin-vuorille ja 15 km Lotrului-vuorille. Cibinjoki virtaa kaupungin halki. == Talous == Kaupungissa valmistetaan autonosia, koneita, tekstiileitä ja elektroniikkaa. Siemensillä on siellä tuotantolaitos. == Liikenne == Sibiussa on kansainvälinen lentokenttä, josta on yhteyksiä Saksaan, Itävaltaan ja Espanjaan sekä muihin Romanian kaupunkeihin. Kaupungin läpi kulkee kaksi Eurooppatietä, E68 ja E81. Sillä on kolme rautatieasemaa, ja InterCity- junayhteydet muualle Romaniaan. Paikallisliikennettä hoitavat yksi raitiovaunulinja, viisi johdinautolinjaa ja noin 25 paikallisbussia. == Kulttuuri ja nähtävyydet == Nähtävää kaupungissa on esimerkiksi linnoitettu keskiaikainen keskusta, Romanian vanhin taidemuseo Brukenthal (perustettu 1817), Kansanperinteen museo ja kansainvälinen teatterifestivaali. Sibiu oli Euroopan kulttuuripääkaupunki 2007. Se pyrkii Unescon maailmanperintökohteeksi. == Lähteet == == Aiheesta muualla == * Webcam * http://www.sibiu2007.ro * http://www.romanianmonasteries.org/romania/sibiu == Kuvia == Kuva:Sibiu - Pasajul Scarilor.jpg|Sibiun vanhaa kaupunkia Kuva:Evangelische Stadtpfarrkirche Hermannstadt.JPG|Luterilainen tuomiokirkko Kuva:Sibiu City Hall 2.jpg|Sibiun kaupungintalo Kuva:Brukenthal Museum.jpg|Brukenthal-taidemuseo Kuva:SibiuHermannstadtSchild.jpg Luokka:Romanian kaupungit
Râmnicu Vâlcea

Râmnicu Vâlcea (vanhalla oikeinkirjoituksella Rîmnicu Vîlcea) on kaupunki Romaniassa. Vuonna 2012 siellä oli noin 92 600 asukasta. Râmnicu Vâlcea on Daakian ajoilta peräisin oleva taajama.Ramnic - a Ruler's City Come to Valcea Siellä sijaitsi Romanian ensimmäinen paperitehdas ja kirjapaino. Kaupungin nykyinen rakennuskanta on enimmäkseen peräisin sosialismin ajoilta. Kaupungissa on elintarvike- ja kemianteollisuutta sekä kenkien ja huonekalujen valmistusta. Siellä valmistetaan myös Alutus-merkkistä olutta. == Lähteet == == Aiheesta muualla == Luokka:Romanian kaupungit
Adrian Sînă

Adrian Claudiu Sînă (s. 18. huhtikuuta 1977 Baia Mare, Romania) on romanialainen laulaja, musiikkituottaja ja Akcent-yhtyeen perustajajäsen. Sînă aloitti musiikkiuransa DJ:nä kotikaupunkinsa diskoissa. Myöhemmin hän siirtyi DJ:ksi paikalliselle radioasemalle, ja sieltä edelleen Romanian pääkaupungissa Bukarestissa toimivan radion palvelukseen. Hänen ja Andu Campun juontama radio-ohjelma Alege ce urmeaza nousi maan suosituimpien radio-ohjelmien joukkoon. Vuonna 1999 Sînă perusti Akcent-yhtyeen yhdessä Ramona Bartan kanssa. He julkaisivat vuonna 2000 albumin Senzatia, joka sisälsi muun muassa hittikappaleen Ultima vara. Barta kuitenkin hylkäsi yhtyeen ja Sînă palasi radiotöihin. Parin vuoden jälkeen Sînă kuitenkin alkoi koota uutta Akcentia. Ensimmäisenä hän pyysi mukaan vanhan ystävänsä Sorin Ştefan Brotnein. Myöhemmin yhtyeeseen liittyivät myös Marius Nedelcu ja Mihai Gruia. Akcentin ensimmäinen levytys uudella kokoonpanolla ilmestyi vuonna 2002. Sînă aloitti soolouransa vuonna 2010. Hän on julkaissut Hold On -nimisen singlen. == Diskografia == === Singlet === * Hold On (2010) === Vierailijana === * Vivien O'Hara – Too Late to Cry (2009) * Roller Sis – You're a Place in my Heart (2009) * Vivien O'Hara – Pure Love (2010) Luokka:Romanialaiset laulajat Luokka:Vuonna 1977 syntyneet Luokka:Elävät henkilöt
I Heart Huckabees

I Heart Huckabees (tyyliteltynä I ♥ Huckabees) on yhdysvaltalainen komediaelokuva vuodelta 2004. Elokuvan tuotti ja ohjasi David O. Russell. == Näyttelijät == == Soundtrack == Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat Luokka:David O. Russellin ohjaamat elokuvat Luokka:Searchlight Picturesin elokuvat
Nikotiiniamidi

Nikotiiniamidi on pyridiinin meta-substituoitu amidi ja eräs niasiinin vitamiinimuoto toimien ihmisissä ja muissa eliöissä esiasteena NADH:lle ja NADPH:lle. ==Kemia== Nikotiiniamidi on valkoinen ja hygroskooppinen kiteinen jauhe, joka paakkuuntuu ilman kosteuden takia. Se on hajuton ja maistuu kitkerältä. Sen leimahduspiste on 182 °C, itsesyttymislämpötila 480 °C ja irtotiheys 0,50–0,70 g/cm3. Se on erittäin liukoinen veteen, etanoliin (660 g/l 20 °C:ssa) glyseroliin ja vähäliukoisempi kloroformiin. Sen vesiliuosten pKa on 3,35–3,65, absorptiomaksimi 260 nm ja molaarinen absorptiokerroin 5 800 M−1 cm−1. Se ei fluoresoi.Combs, s. 39 Nikotiiniamidi on kuivana vakaa aine. Liuoksissa hapot tai emäkset voivat hydrolysoida sen nikotiinihapoksi. Pyridiinirenkaan typen elektronegatiivisuus tekee orto-aseman hiilestä reaktiivisen monien nukleofiilien kuten sulfiitti-, syanidi- ja hydridi-ionien kanssa. Nikotiiniamidin 2 elektronia sisältävän hydridin siirto mahdollistaa sen osallisuuden eliöissä muun muassa elektroninsiirtoketjuun, jossa nikotiiniamidi on NADH:n muodossa. Combs, s. 54–55 ==Käyttö== Nikotiiniamidia käytetään nieltynä ravintolisänä usein noin 20–30 mg annoksin aikuisilla, mutta joissain lisissä on jopa 50–100 mg nikotiiniamidia. 100–500 mg annoksia käytetään aikuisilla hoitona pellagraan eli vakavaan niasiinipuutokseen. Niasiinin eräs toinen muoto, nikotiinihappo, sopii myös edeltäviin käyttökohteisiin, mutta toisin kuin amidi, happo voi aiheuttaa punastumista ja muita haittoja. Nikotiinihappo ja -amidi voivat aiheuttaa muun muassa akuuttia maksan vajaatoimintaa, mutta happo on näistä kahdesta myrkyllisempi. Yli 3 g/vrk amidiannokset eivät ole suositeltavia ja maksaongelmia on havaittu ainakin 9 g/vrk annoksin. ==Lähteet== * ===Viitteet=== ==Aiheesta muualla== * *Human Metabolome Database: Niacinamide *KEGG: Nicotinic acid *Liber Herbarum II: Nikotiiniamidia sisältäviä kasveja Luokka:Vitamiinit Luokka:Lääkkeet Luokka:WHO:n tärkeimmät lääkkeet
Oikeusmurha

Oikeusmurhaksi kutsutaan henkilön tuomitsemista ja rankaisemista rikoksesta, jota hän ei ole tehnyt. Yhdysvalloissa on useita kuolemantuomioita jouduttu purkamaan, kun uudella DNA-tekniikalla on voitu todistaa, ettei tuomittu ole voinut rikosta tehdä. Kaikissa tapauksissa purkaminen ei ole onnistunut ennen tuomion täytäntöönpanoa. Suomen viime aikojen tunnetuin oikeusmurha on Turussa 20. huhtikuuta 1994 tapahtuneen pankkiryöstön tuomion purkaminen korkeimman oikeuden päätöksellä vuonna 2002. Purkua hakenut oli jo kokonaan suorittanut kolmen vuoden vankeusrangaistuksensa. Toinen tuomituista oli kuollut vankilassa. Oikeuspoliittinen yhdistys Demla on laatinut tapauksesta raportinOikeus-lehti 2005:2b , joka julkaistiin elokuussa 2005. ==Lähteet== Luokka:Rikosoikeus
God Forbid

God Forbid on yhdysvaltalainen metalliyhtye, jonka tyylisuuntana selkeimmin ovat melodinen thrash metal ja metalcore. Yhtye perustettiin vuonna 1998 East Brunswickin kaupungissa New Jerseyn osavaltiossa. God Forbidin ensimmäinen albumi Reject the Sickness julkaistiin pienen 9 Volt Records -levy-yhtiön kautta. Pian sen jälkeen yhtye allekirjoitti sopimuksen Century Media Recordsin kanssa ja julkaisi albumin Determination vuonna 2001. Yhtyeen neljäs albumi on vuoden 2006 IV: Constitution of Treason, joka on maailmanlopusta kertova konseptialbumi, jossa otetaan kantaa yhteiskuntatilanteeseen Yhdysvalloissa ja muuallakin maailmassa. Tuorein albumi on 2009 ilmestynyt Earthsblood. Yhtyeen kitaristi Dallas Coyle jätti yhtyeen vuoden 2009 maaliskuussa. ==Kokoonpano== *Byron Davis - laulu *John Outcalt - basso *Doc Coyle - kitarat, taustalaulu *Corey Pierce - rummut ==Entiset jäsenet== *Dallas Coyle - komppikitara, taustalaulu ==Diskografia== Studioalbumit * * * * * * EP:t * * Kokoelma-albumit * Split-albumit * Singlet * * ==Videografia== * ==Aiheesta muualla== *God Forbidin kotisivu Luokka:Yhdysvaltalaiset metalcore-yhtyeet Luokka:Yhdysvaltalaiset thrash metal -yhtyeet
Gianicolo

Gianicolo () on nyky-Rooman toiseksi korkein kukkula Monte Marion jälkeen. Se sijaitsee Tiber-joelta länteen Trasteveren ja Vatikaanin välillä. Antiikin aikaan se oli kaupungin ulkopuolella eikä kuulunut kuuluisiin Rooman seitsemään kukkulaan. Kukkulalta avautuu näkymä yli koko Rooman keskustan.Polkunen 2007, s. 271 Antiikin aikaan kukkula liitettiin Janus- jumalaan ja se oli sijaintinsa puolesta erinomainen paikka auguurien tarkkailla enteitä lintujen lennosta. Nykyään kukkula on pääosin puistoaluetta, ja alueen tärkeimpiä nähtävyyksiä ovat San Pietro in Montorio -kirkko sekä Acqua Paolan monumentaalinen suihkulähde. Alueella on myös useita Italian vapaussotaan liittyviä muistomerkkejä. Kukkulalla käytiin taisteluita Giuseppe Garibaldin ja paavin puolella olleiden ranskalaisten välillä erityisesti vuonna 1849. Paras näköala kaupunkiin avautuu Piazzale Garibaldilla, jonne roomalaisia kokoontuu paljon varsinkin iltaisin ja viikonloppuisin. Piazzalen alapuolella laukaistaan tykki päivittäin klo 12.00 Tiberin suuntaan täsmällisen kellonajan merkiksi. Tapa periytyy joulukuulta 1847, jolloin Castel Sant'Angelon kanuuna antoi ympäröivien kirkkojen kelloille merkin soittaa kellojaan keskipäivällä. Rituaali siirrettiin 1904 Gianicololle, missä sitä jatkettiin vuoteen 1933. Uudestaan rituaali aloitettiin 21.4.1959. Aivan Piazzale Garibaldin vieressä sijaitsee myös Suomen Rooman-instituutti renessanssiaikaisessa Villa Lanten huvilassa. Kukkulalla sijaitsee myös pari muuta ulkomaista tieteellistä instituuttia: American Academy in Rome ja Academia de España. == Lähteet == * Polkunen, Marja-Liisa: Suomalainen matkaopas: Rooma. Suomalainen matkaopas oy, 2007. ISBN 978-952-9715-32-9. === Viitteet === Luokka:Rooman kukkulat
Kardia (yhtye)

Kardia on suomalainen rock-yhtye. Yhtyeen basisti Toni Laroma sekä kitaristi Kalle Sundström ovat vaikuttaneet myös dark metal -yhtye Ajattarassa. Yhtyeen kokoonpano muuttui lokakuussa 2007, kun basisti Toni Laroma jätti yhtyeen. Toni Hintikka korvasi Toni Laroman jättämän basistin paikan. Toni Hintikka ja yhtyeen laulaja Aki Räty soittivat jo vuosina 2001–2004 samassa yhtyeessä, Jimi Pääkallon luotsaamassa Technicolourissa, jossa Hintikka on edelleen basistina. Uudistuneella kokoonpanolla äänitetty Kardian kolmas albumi Poissa julkaistiin 2010, ja se jäi yhtyeen viimeiseksi äänitteeksi. == Jäsenet == === Nykyiset === * Kalle Sundström: kitara * Aki Räty: laulu ja kitara * Toni Hintikka: basso * Jake Tuovinen: rummut === Entiset === * Toni Laroma: basso == Julkaisut == === Albumit === # Lähellä (2005) # Kaukana kaikesta (2006) # Poissa (2010) === Singlet === # ”Langat” (2005) # ”Aivan sama” (2005) # ”Neulansilmä” (2006) == Aiheesta muualla == * Yhtyeen kotisivut * http://lyriikat.org/lyriikat/kardia/ * http://www.imperiumi.net/index.php?act=albums&id;=3600 * http://www.desibeli.net/arvostelu/2520 * http://www.desibeli.net/arvostelu/4978 Luokka:Suomalaiset rockyhtyeet